Diari Oficial de la Generalitat Valenciana


Sumari del DOGV 4910, del 24-12-2004 (2004/12534)

RESOLUCIÓ de 14 de desembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni específic 2004, que desenvolupa el conveni de col·laboració subscrit entre l'Institut de la Dona i la Generalitat Valenciana, sobre cooperació en programes i actuacions dirigits específicament a les dones.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4910

Data del DOGV
:   24-12-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/12822


Data del document
:   14-12-2004

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria de Benestar Social
    * condició de la dona
    * cooperació administrativa
    * dona
    * administració central

RESOLUCIÓ de 14 de desembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni específic 2004, que desenvolupa el conveni de col·laboració subscrit entre l'Institut de la Dona i la Generalitat Valenciana, sobre cooperació en programes i actuacions dirigits específicament a les dones. [2004/F12845]
  
Subscrit, després de la tramitació prèvia reglamentària, entre l'Institut de la Dona i la Generalitat Valenciana, el 18 d'octubre de 2004, el conveni específic 2004 que desenvolupa el conveni de col·laboració subscrit entre l'Institut de la Dona i la Generalitat Valenciana sobre cooperació en programes i actuacions dirigits específicament a les dones, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0936/2004, i que figura com a annex d'esta resolució.
  
València, 14 de desembre de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni específic 2004, que desenvolupa el conveni de col·laboració subscrit entre l'Institut de la Dona i la Generalitat Valenciana, sobre cooperació en programes i actuacions dirigits específicament a les dones
  
Madrid, 18 d'octubre de 2004
  
Es reunixen
  
D'una part: Alicia de Miguel García, consellera de Benestar Social, nomenada titular de la Conselleria de Benestar Social pel Decret 7/2004, de 27 d'agost, del president de la Generalitat Valenciana, pel qual s'assigna la titularitat de les conselleries amb competències executives en què s'organitza l'administració de la Generalitat, en nom i representació del Govern Valencià, d'acord amb l'autorització concedida per l'acord del Govern Valencià de data 10 de setembre de 2004, conformement amb l'article 21, f) de la Llei 5/1983, de 30 de desembre, del Govern Valencià, i l'article 54 bis del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
I d'una altra: Rosa María Peris Cervera, directora general de l'Institut de la Dona (Ministeri de Treball i Assumptes Socials), nomenada mitjançant el Reial Decret 1.291/2004, de 21 de maig (BOE núm. 124, de 22 de maig del 2004), en nom i representació de l'esmentat organisme autònom (Llei 16/1983, de 24 d'octubre; Reial Decret 758/1996, de 5 de maig; Reial Decret 839/1996, de 10 de maig; Reial Decret 774/1997, de 30 de maig; Reial Decret 292/2003, de 7 de març) i, en virtut del que establix l'article 6.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de l'anterior.
  
Ambdós parts es reconeixen mútua capacitat per a obligar-se i convindre
  
Manifesten
  
Primer. Que el present conveni específic es fonamenta en el conveni de col·laboració subscrit el 9 de juliol de 1990 per a dur a terme, conjuntament, programes i actuacions dirigits a les dones entre l'Institut de la Dona i la Conselleria de Cultura, Educació i Ciència de la Generalitat Valenciana, com a organismes competents en matèria de polítiques per a les dones.
  
Que en l'actualitat, pel Decret 120/2003, d'11 de juliol, del Consell de la Generalitat, pel qual es regula el Reglament Orgànic de la Conselleria de Benestar Social, en el nivell directiu del qual s'enquadra la Direcció General de la Dona, se li atribuïx les competències necessàries per a fer efectiu el principi d'igualtat de l'home i de la dona, en l'àmbit territorial de la comunitat autònoma.
  
Per això, escau a l'actual Conselleria de Benestar Social exercir les atribucions que té conferides, en matèria de dona, per a complir als compromisos que es deriven de l'esmentat conveni.
  
Segon. Que, de conformitat amb el que establix la clàusula segona del conveni de col·laboració subscrit el 9 de juliol de 1990, els programes que es duran a terme, en l'exercici de 2004, i que es reflectixen en el present conveni específic, són conformes amb la proposta elaborada per la Comissió de Seguiment, en la reunió celebrada el dia 26 de gener del 2004.
  
Tercer. Ambdós parts declaren que, per a la realització dels programes continguts en el present conveni específic, hi ha crèdit suficient per al present exercici econòmic en la Llei de Pressupostos Generals de l'Estat i en la Llei de Pressupostos de la Comunitat Valenciana.
  
Quart. Que l'article 6, apartat u, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, habilita l'administració General de l'Estat i els òrgans de govern de les comunitats autònomes, per a celebrar convenis de col·laboració entre si, i en l'àmbit de les seues respectives competències; i l'article 3, apartat u, lletra c), del Reial Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques, exclou, de l'àmbit d'aplicació de la llei esmentada, els convenis de col·laboració que celebre l'administració General de l'Estat o els seus organismes autònoms amb les comunitats autònomes.
  
Conseqüentment, l'administració General de l'Estat, a través de l'organisme autònom Institut de la Dona, i l'administració Autonòmica de la Comunitat Valenciana, a través de la Conselleria de Benestar Social, estan habilitats per a la subscripció d'este conveni específic, el qual quedarà fora de l'àmbit d'aplicació del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000 de 16 de juny, excepte per a la resolució dels dubtes i de les llacunes que pogueren presentar-s'hi, i en este cas s'hi aplicaran els principis d'este Reial Decret Legislatiu.
  
Cinqué. Que, per al compliment dels fins d'interés general i social la consecució dels quals té encomanada l'administració General de l'Estat, l'Institut de la Dona del Ministeri de Treball i Assumptes Socials té interés i es fa necessària la col·laboració amb la Conselleria de Benestar Social, a través de la Direcció General de la Dona de la Comunitat Valenciana, per a desenvolupar els projectes que més avant es ressenyen.
  
Per tot allò que s'ha manifestat, i en virtut del que disposa l'article sis de la Llei de Règim Jurídic de les Administracions Públiques i del Procediment Administratiu Comú i de la clàusula segona del conveni subscrit el dia 9 de juliol de 1990, ambdós parts acorden subscriure el present conveni específic, que es regirà per les següents:
  
Clàusules
  
Primera. L'Administració General de l'Estat i la Comunitat Valenciana realitzaran, en 2004, els següents programes seleccionats de comú acord:
  
1. Estades de temps lliure per a dones soles amb filles i/o fills menors, exclusivament a càrrec seu
  
Com en anys anteriors, l'Institut de la Dona efectuarà la convocatòria de places per a participar en el programa d'estades de temps lliure, dirigit a dones soles amb filles i/o fills menors, exclusivament a càrrec seu, en situació de precarietat econòmica i social, que es realitzarà en el segon semestre de 2004.
  
El programa consistix en l'estada de les beneficiàries acompanyades pels seus fills i/o filles en un hotel d'una localitat costanera, durant deu dies, en règim de pensió completa, amb activitats complementàries, tant per a les mares com per a les seues filles/s.
  
Es du a terme en col·laboració amb els organismes d'igualtat de les comunitats autònomes, inclosa la Conselleria de Benestar Social, a través de la Direcció General de la Dona.
  
1.1. L'Administració General de l'Estat, a través de l'Institut de la Dona, realitza:
  
- La convocatòria per a la concessió de les places d'estades de temps lliure, a través de la seua publicació en el Boletín Oficial del Estado.
  
- La prestació dels servicis d'allotjament, manutenció, pòlissa d'assegurança, còctel de clausura i transport, per mitjà d'un contracte amb una empresa especialitzada, a través de concurs públic.
  
- La gestió del subministrament de divers material de propaganda, relacionat amb el programa.
  
- La resolució de concessió de les places convocades, a proposta de la Conselleria de Benestar Social, a través de la Direcció General de la Dona.
  
1.2. La Comunitat Autònoma Valenciana, a través de la Direcció General de la Dona realitza:
  
- La difusió de la convocatòria entre les dones residents al seu territori.
  
- La recepció i baremació de sol·licituds.
  
- La contractació del mitjà de transport necessari per al trasllat de les persones beneficiàries i de les/els monitores/s, des de la seua residència habitual, fins a la localitat on es realitza el programa.
  
- La contractació de les/els monitores/s.
  
- La proposta de concessió a les beneficiàries, a través de la comissió corresponent, per a elevar-la a la directora general de l'Institut de la Dona, amb, si més no, set dies d'antelació a la data de l'inici de les estades.
  
- L'elaboració d'una memòria de les estades, al finalitzar el programa, en un termini màxim de dos mesos.
  
1.3. Condicions econòmiques:
  
L'Institut de la Dona, per mitjà de l'assistència tècnica de l'empresa adjudicatària del contracte, es fa càrrec, directament, dels gastos d'allotjament, manutenció, pòlissa d'assegurança, còctel de clausura i transport, en autocar, al còctel, si escaiguera desplaçar-se, de les dones, de les/els menors i les monitores de totes les comunitats autònomes que participen en el programa. L'import total de licitació, per estos conceptes, ascendix a cinc-cents quinze mil nou-cents cinquanta-dos euros amb seixanta-tres cèntims (515.952,63 €).
  
La Conselleria de Benestar Social, a través de la Direcció General de la Dona, es fa càrrec, per la seua banda, dels gastos de transport pel trasllat de les persones beneficiàries i de les/els monitors/s d'esta comunitat autònoma, des del lloc de procedència a la destinació i viceversa, material per a activitats i el pagament de les monitores, amb un pressupost de vint-i-cinc mil sis-cents quaranta-sis euros (25.646,00 €). Els gastos que sobrepassen la quantitat pressupostada pels mateixos conceptes són per compte de la Conselleria de Benestar Social, a través de la Direcció General de la Dona.
  
A les persones beneficiàries, se'ls entregarà divers material divulgatiu, relacionat amb el programa. Este servici i el trasllat de tal material als hotels on estan hostatjades les beneficiàries el contracta, directament, l'Institut de la Dona. De l'import total del gasto d'este concepte, l'Institut de la Dona aportarà la quantitat d'onze mil euros (11.000,00 €). Per la seua banda, la Conselleria de Benestar Social, a través de la Direcció General de la Dona, aportarà, per este concepte, la quantitat de mil sis-cents euros (1.600,00 €).
  
Les quantitats corresponents que aporta cada organisme seran abonades, directament, a l'empresa subministradora.
  
2. Formació per a dones
  
2.1. Accions
  
Com en anys anteriors, l'Institut de la Dona promourà accions formatives, dirigides a col·lectius de dones i a professionals de diversos sectors, durant el present exercici, per al desenvolupament de les quals es compta amb la col·laboració dels organismes d'igualtat de les comunitats autònomes, inclosa la Conselleria de Benestar Social de la Comunitat Valenciana, a través de la Direcció General de la Dona.
  
2.2. Objectius
  
Els objectius que es pretenen aconseguir amb la realització d'este programa són, entre altres: millorar la qualificació, adaptar la formació a les necessitats del mercat de treball, diversificar la formació i proporcionar formació especialitzada.
  
2.3. Cursos
  
Dins d'este programa, s'estan duent a terme els cursos següents:
  
a) Cursos dirigits a dones desocupades (NOVA), l'objectiu dels quals, entre altres, consistix a facilitar la seua inserció laboral, adaptant la formació a les necessitats del mercat de treball.
  
b) Cursos de formació per a la creació i gestió empresarial, dirigits a dones amb un projecte empresarial o a empresàries per a la consolidació de la seua empresa, en col·laboració amb l'Escuela de Organización Industrial (EOI) i/o amb la Fundación Instituto Cameral para la Creación y Desarrollo de Empresas (INCYDE).
  
2.4. Organització
  
Ambdós parts col·laboraran amb els mitjans personals, materials i financers necessaris per a la celebració dels cursos.
  
2.5. Condicions econòmiques
  
L'Institut de la Dona, a través de l'assistència tècnica de les empreses adjudicatàries dels contractes, per mitjà de concurs públic, es fa càrrec, directament, dels gastos de l'organització i execució dels cursos de l'apartat a) impartits a totes les beneficiàries residents en les comunitats autònomes que participen en el programa, entre les quals es troba la Comunitat Valenciana. L'import total de licitació ha ascendit a un milió quatre-cents un mil set-cents setanta euros (1.401.770,00 €), per als cursos de l'apartat a). Per a la realització dels cursos de l'apartat b), s'establirà un conveni específic amb l'Escuela de Organización Industrial (EOI) i/o amb la Fundación Instituto Cameral para la Creación y Desarrollo de Empresas (INCYDE) per un import de tres-cents seixanta-cinc mil euros (365.000,00 €).
  
Per la seua banda, la Conselleria de Benestar Social, a través de la Direcció General de la Dona, col·laborarà en la difusió i coordinació de les accions del programa que s'executen en l'àmbit territorial de la Comunitat Valenciana.
  
3. Programa de lluita contra la violència de gènere
  
El greu problema social que constituïx la violència de gènere contra les dones, que constituïx una vulneració dels Drets Humans i de la dignitat de les dones, determina la necessitat que l'Institut de la Dona i la Comunitat Valenciana continuen treballant, conjuntament, en la realització de programes i activitats conjunts, per a aconseguir la seua eliminació.
  
Els fins que es perseguixen amb la realització d'este programa són:
  
a) Continuar i ampliar les accions de sensibilització i prevenció a la població en el seu conjunt, informant sobre la realitat del maltractament.
  
b) Implicar la societat en general en la lluita contra la violència que patixen les dones, fomentant una actitud crítica, solidària i compromesa de la societat contra estes situacions.
  
c) Informar i formar a les/els professionals relacionats amb la violència de gènere.
  
Per a aconseguir estos fins, es durà a terme, conjuntament, una campanya d'informació i sensibilització sobre la problemàtica de la violència de gènere dirigida a tots els sectors socials (associacions veïnals, de dones, escoles de pares i mares i altres entitats rellevants de caràcter social). Dins d'esta campanya es realitzaran, conjuntament, les activitats següents:
  
3.1. Material gràfic
  
L'objectiu d'este programa és l'elaboració i impressió de material divulgatiu, que estarà constituït per: tríptics, cartells, expositors, octavilles per a bustiada, caramels i bolígrafs, que es repartiran durant tot l'exercici de la campanya.
  
El cost total del programa ascendix a vint-i-nou mil huit-cents trenta-huit euros amb sis cèntims (29.838,06 €), dels quals l'Institut de la Dona aportarà la quantitat de catorze mil nou-cents díhuit euros amb cinquanta-tres cèntims (14.918,53 €) i la Conselleria de Benestar Social, a través de la Direcció General de la Dona, aportarà la quantitat de catorze mil nou-cents dènou euros amb cinquanta-tres cèntims (14.919,53 €). Ambdós quantitats serviran, conjuntament, per a cobrir els gastos que es deriven de l'execució del programa.
  
3.2. Campanya televisiva sobre violència.
  
L'objectiu d'este programa és realitzar una campanya de sensibilització ciutadana en el present exercici de 2004.
  
L'Institut de la Dona facilitarà la còpia de l'anunci publicitari que té elaborat en castellà en el suport tècnic que la Conselleria de Benestar Social indique, per a la seua posterior difusió.
  
L'anunci publicitari haurà d'emetre's en la seua forma original i únicament podrà modificar-se la locució per a traduir-la al segon idioma oficial de la Comunitat Autònoma i per a incloure-hi el logotip de l'organisme autonòmic emissor. Abans de procedir a la seua emissió, caldrà la supervisió de l'Institut de la Dona sobre la versió resultant.
  
El cost total del programa ascendix a vint-i-quatre mil quaranta euros amb quaranta-huit cèntims (24.040,48 €), dels quals, l'Institut de la Dona aportarà la quantitat de dotze mil vint euros amb vint-i-quatre cèntims (12.020,24 €) i la Conselleria de Benestar Social, a través de la Direcció General de la Dona, aportarà la quantitat de dotze mil vint euros amb vint-i-quatre cèntims (12.020,24 €). Ambdós quantitats serviran, conjuntament, per a cobrir els gastos necessaris per a la realització de la campanya, inclosos tots els gastos originats per la postproducció de l'anunci: nova locució en idioma autonòmic, nova cartel·la amb els logotips, així com els drets d'imatge que comprenen la nova emissió.
  
3.3. Falques radiofòniques «Davant de la violència no estàs sola»
  
L'objectiu d'este programa és la realització conjunta d'una falca radiofònica dirigida a les dones víctimes de maltractaments físics, psíquics i sexuals, transmetent suport a esta problemàtica a través dels Centres Dona 24 hores, creats per a prestar atenció integral a les dones víctimes d'estes situacions.
  
El cost total del programa ascendix a onze mil quatre-cents euros (11.400,00 €), dels quals, l'Institut de la Dona aportarà la quantitat de cinc mil euros (5.000,00 €) i la Conselleria de Benestar Social, a través de la Direcció General de la Dona, aportarà la quantitat de sis mil quatre-cents euros (6.400,00 €). Ambdós quantitats serviran, conjuntament, per a cobrir els gastos que es deriven de l'execució del programa.
  
L'Institut de la Dona (Ministeri de Treball i Assumptes Socials), per al bon funcionament dels programes anteriorment citats, supervisarà la seua execució i facilitarà els estudis, informes i personal tècnic de què dispose, quan siga requerit.
  
La Conselleria de Benestar Social, a través de la Direcció General de la Dona, realitzarà, en l'exercici 2004, la gestió dels expedients de gasto oportuns per a l'adequada execució d'estos programes.
  
Ambdós parts posaran la infraestructura, els mitjans humans, materials i tècnics necessaris per a la realització d'estos programes.
  
4. Programa de formació sobre violència de gènere
  
L'Institut de la Dona i la Comunitat Valenciana tenen interés a col·laborar, conjuntament, en la realització d'este programa, per a aconseguir l'objectiu que es perseguix, que consistix a constituir una xarxa de formadores i formadors expertes i experts en matèria de violència de gènere.
  
4.1. Curs de formació de formadores en prevenció, detecció i atenció de la violència de gènere
  
Ambdós organismes celebraran, conjuntament, un curs de formació de formadores, dirigit a professionals. La duració del curs que s'impartirà serà de 45 hores.
  
El cost total del programa ascendix a onze mil quatre-cents dènou euros (11.419,00 €), dels quals, l'Institut de la Dona aportarà la quantitat de cinc mil set-cents nou euros amb cinquanta cèntims (5.709,50 €) i la Conselleria de Benestar Social, a través de la Direcció General de la Dona, aportarà la quantitat de cinc mil set-cents nou euros amb cinquanta cèntims (5.709,50 €). Ambdós quantitats serviran, conjuntament, per a cobrir els gastos que es deriven de l'execució del programa.
  
4.2. Actuacions de formació en violència de gènere
  
Ambdós organismes realitzaran, conjuntament, jornades, seminaris, tallers, taules redones, conferències de formació, en les comarques seleccionades i impartides per un equip multidisciplinari format per treballadores socials, psicòlogues i advocada, comptant-hi amb la presència de representants d'organitzacions no governamentals i governamentals de cada zona.
  
El cost total del programa ascendix a onze mil nou-cents seixanta euros amb vint cèntims (11.960,20 €), dels quals, l'Institut de la Dona aportarà la quantitat de cinc mil nou-cents huitanta euros amb deu cèntims (5.980,10 €) i la Conselleria de Benestar Social, a través de la Direcció General de la Dona, aportarà la quantitat de cinc mil nou-cents huitanta euros amb deu cèntims (5.980,10 €). Ambdós quantitats serviran, conjuntament, per a cobrir els gastos que es deriven de l'execució del programa.
  
4.3. Acte en commemoració del 25 de novembre «Dia per a combatre la violència contra les dones»
  
Amb motiu de la celebració del dia 25 de novembre, «Dia per a combatre la violència contra les dones», ambdós organismes tenen previst desenvolupar, conjuntament, este acte, amb la finalitat de sensibilitzar i informar als professionals de l'àmbit social i, en general a l'opinió pública, sobre esta plaga social que afecta un nombre molt significatiu de la població femenina.
  
El cost total del programa ascendix a nou mil quinze euros amb díhuit cèntims (9.015,18 €), dels quals, l'Institut de la Dona aportarà la quantitat de quatre mil cinc-cents huit euros (4.508,00 €) i la Conselleria de Benestar Social, a través de la Direcció General de la Dona, aportarà la quantitat de quatre mil cinc-cents set euros amb díhuit cèntims (4.507,18 €). Ambdós quantitats serviran, conjuntament, per a cobrir els gastos que es deriven de l'execució del programa.
  
L'Institut de la Dona (Ministeri de Treball i Assumptes Socials), per al bon funcionament dels programes anteriorment citats, en supervisarà l'execució i facilitarà els estudis, informes i personal tècnic de què dispose, quan siga requerit.
  
La Conselleria de Benestar Social, a través de la Direcció General de la Dona, realitzarà, en l'exercici 2004, la gestió dels expedients de gasto oportuns per a l'adequada execució d'estos programes.
  
Ambdós parts posaran la infraestructura, els mitjans humans, materials i tècnics necessaris per a la realització d'estos programes.
  
5. Condicionament i equipament d'un centre per a dones
  
Ambdós organismes col·laboraran, conjuntament, en el condicionament i equipament del Centre Dona 24 hores d'Alacant, la titularitat del qual escau a la Conselleria de Benestar Social.
  
L'Institut de la Dona (Ministeri de Treball i Assumptes Socials), per al bon funcionament del programa, en supervisarà l'execució i facilitarà els estudis, informes i personal tècnic de què dispose, quan siga requerit.
  
La Conselleria de Benestar Social, a través de la Direcció General de la Dona, realitzarà, en l'exercici 2004, la gestió dels expedients de gasto oportuns per a l'adequada execució del programa.
  
Ambdós parts posaran la infraestructura, els mitjans humans, materials i tècnics necessaris per a la realització del programa.
  
El cost total del programa ascendix a setze mil euros (16.000,00 €), dels quals, l'Institut de la Dona aportarà la quantitat de dotze mil euros (12.000,00 €) i la Conselleria de Benestar Social, a través de la Direcció General de la Dona, aportarà la quantitat de quatre mil euros (4.000,00 €). Ambdós quantitats serviran, conjuntament, per a cobrir els gastos que es deriven de l'execució del programa.
  
6. Campanya de difusió de coresponsabilitat familiar i repartiment dels temps
  
L'Institut de la Dona i la Comunitat Valenciana tenen interés a col·laborar, conjuntament, en la realització d'esta campanya que consistirà en:
  
- L'emissió d'un vídeo de coresponsabilitat familiar en les distintes TV autonòmiques i locals de la Comunitat Valenciana, en les dos llengües.
  
- Cartells i tríptics de difusió.
  
- Realització de jornades, a la Comunitat Valenciana, sobre igualtat i coresponsabilitat familiar, dirigides als/les regidors/es d'Educació i als/les regidors/es de l'Àrea de la Dona.
  
L'Institut de la Dona (Ministeri de Treball i Assumptes Socials), per al bon funcionament del programa, en supervisarà l'execució i facilitarà els estudis, informes i personal tècnic de què dispose, quan siga requerit.
  
La Conselleria de Benestar Social, a través de la Direcció General de la Dona, realitzarà, en l'exercici 2004, la gestió dels expedients de gasto oportuns per a l'adequada execució del programa.
  
Ambdós parts posaran la infraestructura, els mitjans humans, materials i tècnics necessaris per a la realització del programa.
  
Per a la realització del programa, el cost total ascendix a quaranta-dos mil cinquanta-un euros (42.051,00 €); dels quals, l'Institut de la Dona aportarà la quantitat de dotze mil euros (12.000,00 €) i la Conselleria de Benestar Social, a través de la Direcció General de la Dona, aportarà la quantitat de trenta mil cinquanta-un euros (30.051,00 €). Ambdós quantitats serviran, conjuntament, per a cobrir els gastos necessaris per a la realització del programa.
  
7. Accions dirigides a la igualtat d'oportunitats
  
7.1. Jornades sobre la integració de l'enfocament de gènere en els pressupostos públics
  
La integració de l'enfocament de gènere en els pressupostos constituïx un instrument essencial que articula i accelera les polítiques públiques adoptades a favor de les dones; per això, ambdós organismes realitzaran, conjuntament, estes jornades, que estan dirigides al personal de les administracions públiques, amb l'objectiu que en les distintes fases del cicle pressupostari s'incloga l'enfocament de gènere.
  
La celebració de les Jornades es durà a terme en cada una de les capitals de província de la Comunitat Valenciana, amb una duració de sis hores cada una.
  
Per a la realització de les tres Jornades, el cost total ascendix a trenta mil huit-cents un euros amb vint-i-cinc cèntims (30.801,25 €); dels quals, l'Institut de la Dona aportarà la quantitat de quinze mil quatre-cents euros amb seixanta-tres cèntims (15.400,63 €) i la Conselleria de Benestar Social, a través de la Direcció General de la Dona, aportarà la quantitat de quinze mil quatre-cents euros amb seixanta-dos cèntims (15.400,62 €). Ambdós quantitats serviran, conjuntament, per a cobrir els gastos necessaris per a la realització del programa.
  
7.2. Jornades agents d'igualtat
  
La plena equiparació de drets en l'ordenament jurídic no és prou per a garantir la igualtat d'oportunitats entre dones i hòmens en tots els àmbits. Per això, es fa necessari, per part de les administracions públiques i de tots els agents socials, desenvolupar activitats i mesures que incloguen la intervenció professional d'especialistes en programes i servicis d'igualtat d'oportunitats per a les dones.
  
En este sentit, ambdós organismes realitzaran, conjuntament, estes Jornades que estan dirigides tant a les agents d'igualtat com al personal de les administracions públiques, institucions privades i públic en general. La celebració de les Jornades es durà a terme en la ciutat de València, amb una duració de sis hores.
  
Per a la realització d'esta Jornada, el cost total ascendix a dotze mil vint euros (12.020,00 €); dels quals, l'Institut de la Dona aportarà la quantitat de sis mil deu euros (6.010,00 €) i la Conselleria de Benestar Social, a través de la Direcció General de la Dona, aportarà la quantitat de sis mil deu euros (6.010,00 €). Ambdós quantitats serviran, conjuntament, per a cobrir els gastos necessaris per a la realització del programa.
  
L'Institut de la Dona (Ministeri de Treball i Assumptes Socials), per al bon funcionament de les Jornades mencionades anteriorment, en supervisarà l'execució i facilitarà els estudis, informes i personal tècnic de què dispose, quan siga requerit.
  
La Conselleria de Benestar Social, a través de la Direcció General de la Dona, realitzarà, en l'exercici 2004, la gestió dels expedients de gasto oportuns per a l'adequada realització de les esmentades Jornades.
  
Ambdós parts posaran la infraestructura, els mitjans humans, materials i tècnics necessaris per a la realització d'estes Jornades.
  
Segona. En el cas que el cost dels programes del 3 al 7, ambdós inclusivament, fóra superior a l'estipulat, l'Institut de la Dona, únicament, aportarà la quantitat a què s'obliga en cada programa o, si el cost total fóra inferior a l'estipulat, la baixa repercutirà, proporcionalment, en les quantitats que correspon aportar a ambdós organismes.
  
Tercera. Totes les quantitats que corresponga aportar a l'Institut de la Dona seran abonades a la firma del present conveni.
  
La Conselleria de Benestar Social, a través de la Direcció General de la Dona, haurà d'acreditar que l'import total dels programes del 3 al 7, ambdós inclusivament, ressenyats en la clàusula primera, ha sigut destinat al compliment del seu objecte, per mitjà de certificat del responsable de la comptabilitat de l'organisme, amb el vistiplau del/a Interventor/a de la Conselleria.
  
En este sentit, totes les actuacions que caldrà realitzar, en el marc d'este conveni, hauran de justificar-se abans del 15 de novembre del 2004.
  
Quarta. Les quantitats que corresponga aportar a l'Institut de la Dona seran imputades, a càrrec del pressupost de gastos de l'organisme per al 2004, a les següents aplicacions pressupostàries:
  
- Programes 1, 2.3.a: 18.300.541W.710.05.
  
- Programes 2.3.b, 3, 4, 6 i 7: 53.105.829V.214.24.
  
- Programa 5: 06.333.891L.824.
  
Totes les quantitats que correspon aportar a la Conselleria de Benestar Social, a través de la Direcció General de la Dona, que en total sumen la quantitat de cent trenta-dos mil dos-cents quaranta-quatre euros amb dèsset cèntims (132.244,17 €), seran imputades, a càrrec del pressupost de gastos de l'organisme per al 2004, a les següents aplicacions pressupostàries:
  
- Programa 1: 87.90.95.1813.697.83.2
  
- Programa 3: 08.09.43.7537.655.32.4
  
- Programa 4: 66.09.52.7481.377.09.0
  
- Programa 5: 31.52.65.8475.729.21.0
  
- Programa 6: 53.76.53.3053.822.28.3
  
- Programa 7: 97.73.50.4922.216.07.1
  
Cinquena. En tot el material imprés, així com en la difusió que es faça dels programes, haurà de constar-hi la col·laboració d'ambdós organismes i figurar-hi expressament els seus logotips.
  
Sisena. El seguiment dels programes, tal com establix la clàusula quarta del conveni marc vigent, escaurà a la Comissió de Seguiment.
  
A més, la Conselleria de Benestar Social, a través de la Direcció General de la Dona, es compromet a entregar a l'Institut de la Dona una memòria de les activitats realitzades en l'execució del conveni.
  
Setena. El present conveni específic produirà efectes a partir de la seua firma i tindrà vigència fins al compliment del seu objecte i de les obligacions de cada una de les parts, tenint, sempre, com a data límit, el 15 de novembre del 2004, inclosa l'obligació de l'acreditació econòmica dels programes, per part de la Conselleria de Benestar Social, a través de la Direcció General de la Dona. Si fóra necessari, es podrà sol·licitar una pròrroga per al seu termini de justificació.
  
Huitena. L'incompliment de les clàusules del present conveni, per qualsevol de les parts, serà causa de la seua extinció, sense perjuí del que establix la clàusula següent.
  
L'incompliment, per part de l'Institut de la Dona, determinarà, per a este, el pagament dels danys i perjuís, que, per tal causa, s'irroguen a l'altra part. L'incompliment, per part de la Conselleria de Benestar Social, a través de la Direcció General de la Dona, determinarà, per a esta, l'obligació de restituir, a l'Institut de la Dona, les quantitats que s'hagueren percebut injustificadament i la d'indemnitzar els danys i perjuís ocasionats.
  
En ambdós casos, es respectaran els drets adquirits, per tercers, de bona fe.
  
També serà causa de resolució el mutu acord i la impossibilitat sobrevinguda de complir les activitats descrites.
  
Novena. Este conveni té naturalesa administrativa; es regirà per les estipulacions en ell contingudes i, en allò no previst en estes, així com per a la resolució dels dubtes que pogueren presentar-s'hi, pels principis del Reial Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques.
  
Atesa la naturalesa juridicoadministrativa d'este Conveni, l'orde jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts durant la seua execució.
  
I, estant conformes ambdós parts amb el contingut del present document, el firmen en tres exemplars i amb un sol efecte, al lloc i en la data a dalt indicats.
  
La consellera de Benestar Social: Alicia de Miguel García.
  
La directora general de l'Institut de la Dona: Rosa María Peris Cervera.